Nelson Mandela an haife shi a wani gari mai suna Qunu da ke a gabas da kogin Mbashe a yankin gabashin birnin Cap. A lokacin da ya samu shekara bakwai ya zama ɗan zuriarsa na farko da ya shiga makarantar boko. https://www.nelsonmandela.org Mahaifinsa ya rasu sanadin cutar tarin fuka (TB a yayin da Mandela ya kai shekara tara a Duniya. Saidai duk da halin maraici da ya tsinci kansa a ciki, Nelson Mandella ya ci gaba da karatu. Amma a lokacin da ya kammala shekararsa ta farko a jami´ar Fort Hare, an fidda shi daga makarantan a dalilin jagorancin da ya yi wa ´yan makarantar na tada tarzoma. Bayan haka Nelson Mandela ya yi ƙaurin suna a Jami´ar birnin Johannesburg, inda a nan ya ci gaba da karatunsa har sai da ya samu ya kammala karatunsa na digirin farko ta fannin Shari'a. A ɓangaren harkokin siyasa kuwa a shekara ta 1942 Nelson Mandela ya shiga Ƙungiyar ANC mai yaki da wariyar launin fata da ake nunawa baƙaƙen fatar Afrika ta Kudu.